Curly Strings 29. märtsil 2014 esinemas Tallinn Music Weekil
Curly Strings esinemas Viljandi Pärimusmuusika Festivalil 2023. aasta juulis.
**Curly Strings** on 2013. aastal loodud Eesti ansambel.

Koosseis
--------

Ansamblisse kuulub neli head sõpra: viiuldaja Eeva Talsi, mandoliinimängija Villu Talsi, kitarrist Jaan Jaago ja kontrabassimängija Taavet Niller. Algkoosseisu (2013–2016) kuulus ka kitarrist ja laulja Jalmar Vabarna.

Koos mängima hakkasid nad juba 2011. aastal, kui asusid õppima Viljandi Kultuuriakadeemias.

### 2011–2014

Algul mängiti instrumentaalmuusikat, hiljem lisandus laulmine. Esimene aasta veedeti prooviruumi seinte vahel. 

Esimese loona valmis 4. veebruaril 2013 "Üle ilma", mille sõnad kirjutas Aapo Ilves. 

30. juulil 2013 tuldi välja teise looga "Maailm heliseb", mille video lavastas Heli Luik. 

Aprilliks 2014 valmis 12-looline album "Üle ilma". Curly Stringsi plaadiesitluskontsert toimus Viljandis Pärimusmuusika Aidas 19. aprillil 2014.

Loole "Kättemaks" valmis muusikavideo, mille lavastas taas Heli Luik. Muusika pärines Eeva Talsi ja sõnad Jaan Tätte sulest. 

Järgmiseks singliks oli 26. mail **"Kauges külas"**, mille muusika kirjutas bändi laulja Eeva Talsi, sõnad aga luuletaja Kristiina Ehin. 

11. septembril 2014 tuli soundcloudi üles lugu "Laul sõbrale". 

### 2015–2016

Debüütalbumi lugu "Kauges külas", mille muusika kirjutas Eeva Talsi, sõnad Kristiina Ehin, on kaverdanud Andrus Kivirähk ja Kihnu Virve.

30. detsembril 2014 kuulutati Curly Stringsi "Kauges külas" R2 Aastahitiks.

15. jaanuaril 2015 esines bänd Nordea Kontserdimajas 2015. aasta Eesti Muusikaauhindade auhinnatseremoonial, kust viidi koju neli auhinda: aasta ansambel, aasta parim laul, aasta debüütalbum, aasta album.

17. märtsil 2015 anti välja Eesti Esitajate Liidu, Eesti Autorite Ühingu ja NCB Eesti kogutud faktiliste andmete alusel popmuusikaauhind Kuldne Plaat. Curly Strings plaat "Üle ilma" võitis aasta albumi kategoorias. Ansambel võitis veel aasta ansambli ja aasta uustulnuka auhinnad.

8. mail 2015 avaldasid Silver Sepp ja Curly Strings ühisloo "Mis meiega on?". Sõnad kirjutas Kristiina Ehin ning lugu on pühendatud filmile "Supilinna Salaselts".

15. juunil 2015 jõudis poodidesse müügile Curly Stringsi uus lühiplaat "Elumäng", millel kõlab 6 lugu. Nimilugu tuli raadiosinglina 4. juunil.

15. juulil andis Curly Strings Tartu lauluväljakul eksklusiivse kontserdi, mille käigus salvestati muusikavideo loole "Kauges külas". 

18. juulil astuti üles Positivus Festivalil Tallinn Music Weeki / Palladiumi laval.

1. juulil jäädvustas Curly Strings Tartumaal Tammistu mõisa küünis oma parimad palad tele-eetri jaoks. "ETV live: Curly Strings", mis oli eetris 20. augustil 2015 (režissöör Anna Stepanova).

2. detsembril 2015 tuli bändilt singel "Muu ei loe", mis salvestati Nashville'is. Muusikavideo salvestas Chris Ranker.

2. veebruaril 2016 tuli Curly Strings välja videoga akustilisele versioonile loost "Miraaž", mis filmiti Taavet Nilleri kodus Viljandi Vibesi sessioonil. Veel on neil muusikavideo loole "Hommik", mis avaldati 1. märtsil 2016.

Tunnustus
---------

* Etnokulp 2020: aasta uusfolk artist

Viited
------

1. ↑  Curly Strings teeb plaadi, kus kõlavad ainult hitid, menu.err.ee, 14. oktoober 2013
2. ↑  Koosseis
3. 1 2  Curly Strings. Allstarz, www.allstarz.ee 9. november 2014
4. ↑  Kuula: rahvakirjanik Kivirähk esitab Curly Stringsi hitti!, 16. jaanuar 2015
5. ↑  TV3 VIDEO: Vaata, kuidas Kihnu Virve laulab Curly Stringsi hitti "Kaugel külas", Maaleht, 17. veebruar 2015
6. ↑  Curly Strings - Muu ei loe

Allikad
-------

* Otsingutulemused "Curly Strings" | ERR | Digihoidla

Välislingid
-----------

* Kuula Curly Stringsi tuliuut lugu "Kauges külas" – ERR, 3. aprill 2014
* Curly Strings – Hommik – Youtube, 1. märts 2016
* Curly Strings koduleht